یمن ساحل‌لرینده، اینسان قاچاقچی‌لاری طرفین‌دن دنیزه آتیلان چوخو گنج 120 سیغینماچی‌دان 51ی بوغولدو.
بیرلشمیش میلت‌لر تشکیلاتی‌نین اولوسلارآراسی کؤچمن تشکیلاتی، یمن ساحل‌لرینده دنیزه آتیلا‌راق اؤلومه ترک ائدیلن چوخو گنج، آفریقا‌لی 120 سیغینماچی‌دان 51ی‌نین بوغولدوغونو بیلدیردی.
کؤچمن تشکیلاتیندان وئریلن یازی‌لی آچیقلامادا، سوما‌لی و اتیوپی وطنداشی 120 سیغینماچی‌نین، یمن ساحل‌لرینده بیر گمی‌دن اینسان قاچاقچی‌لاری طرفین‌دن دنیزه آتیلدیغی ایفاده ائدیلدی.
بو شخص‌لردن 51ینین بوغولدوغو بیلدیریلن آچیقلامادا، سیغینماچی‌لارین اورتالاما 16 یاش‌لاریندا اولدوغو وورغولاندی.
کؤچمن تشکیلاتی یمن سوروم‌لوسو لاورنت ده بوس ایسه ساحله چاتا‌راق قورتولان سیغینماچی‌لارین، اینسان قاچاقچی‌لاری‌نین ساحلده یئتکی‌لی‌لری گؤرمه‌سی اوزرینه اونلاری دنیزه آتدیغینی ایضاح ائتدیگینی قید ائتدی.
بوس، سوما‌لییه دؤنن اینسان قاچاقچی‌لاری‌نین یمنه داها چوخ سیغیناماچی آپارماسینی گؤزلدیک‌لرینی سؤیله‌دی.
کؤچمن تشکیلاتیندان، بو ایل ایچینده 55 مین سیغینماچی‌نین یمنه چاتماق اوچون سوما‌لی یاریم آداسین‌دان آیریلدیغی معلوماتی دا پایلاشیلدی.
